Държавен вестник, бр. 51, 2012 г., стр. 98

СТР.  98	
Д Ъ Р Ж А В Е Н  В Е С Т Н И К 	
БРОЙ  51
6. свързани със сертифициране на качество 
и сертифициране на продукти, но не за утвър-
дени международно и национално признати 
стандарти; 
7. разходи за консултантски услуги, свързани 
с подготовка, проучвания, оценки и анализи, 
в т. ч. разходи за изпълнение/управление на 
проекта, които са на стойност до 5 на сто от 
общата стойност на допустимите разходи по 
проекта;
8. разходи за командировки в страната и 
в чужбина.
(4) Допустими са разходите, за които са 
спазени следните изисквания за предоставяне 
на оферти:
1. за разходи, чиято стойност възлиза на 
сума, по-голяма от левовата равностойност на 
15 000 евро или са част от разходите на обща 
стойност, по-голяма от левовата равностойност 
на 15 000 евро, предложени от един доставчик, 
кандидатът предоставя най-малко две незави-
сими и съпоставими оферти в оригинал с цел 
определяне основателността на предложените 
разходи;
2. за разходи, чиято стойност възлиза на 
сума, равна или по-малка от левовата равно­
стойност на 15 000 евро, се изисква предоставяне 
на една независима оферта в оригинал с цел 
определяне основателността на предложените 
разходи; 
3. в случаите по т. 1 и 2 с цел определяне 
на основателността на предложените разходи 
изпълнителният директор на ИАРА може със 
заповед да определи оценяваща комисия, която 
да се произнесе относно обосноваността на 
разходите; в състава на комисията се включ-
ват лица, притежаващи квалификация и опит 
в съответната област;
4. необходимостта от свикване на оценителна 
комисия по т. 3 възниква при наличие на заяв-
ления за кандидатстване, за които е необходима 
оценка на дейности, свързани със специфични 
активи/дейности в сектор „Рибарство“;
5. оферентите по т. 1 и 2 в случаите, когато 
са местни лица, трябва да са вписани в търгов-
ския регистър към Агенцията по вписванията, 
а оферентите – чуждестранни лица, трябва 
да представят документ за правосубектност 
съгласно националното им законодателство; 
6. в случай че кандидатът за финансово 
подпомагане по ОПРСР предоставя оферта, 
чиито оференти са чуждестранни лица, следва 
да прилага към заявлението за кандидатстване 
декларации по образец от оферентите – чуж-
дестранни лица, че същите не се намират в 
свързаност помежду си, както и че не се нами-
рат в свързаност с кандидата по оценяваното 
проектно предложение;
7. за разходите по ал. 3, т. 7, в случай че са 
извършени преди подаване на заявление за кан-
дидатстване, кандидатът предоставя и подписан 
договор с избрания доставчик или изпълнител 
с разбивка на разходите по дейности;
8. в случаите по т. 1, когато кандидатът не е 
избрал офертата с най-ниска цена, направеният 
избор се обосновава писмено;
9. кандидатът предоставя една оферта, ко-
гато възлагането на договора за доставка или 
услуга на друго лице би довело до нарушаване 
на авторски или други права на интелектуал-
на собственост, или на изключителни права, 
придобити по силата на закон или на админи-
стративен акт; към офертата кандидатът пре-
доставя документи, доказващи съществуването 
на тези права;
10. за разходи, които ще бъдат извършени 
след подаване на заявлението за кандидатстване, 
кандидатите, които се явяват възложители по 
чл. 7 ЗОП, не предоставят оферти, а представят 
детайлно обоснован бюджет за предвидените 
разходи, както и детайлна обосновка за начина 
на определяне на прогнозните стойности на 
всеки разход.
(5) Разходите по ал. 3, т. 7 са до-
пустими, ако са извършени през периода 
01.01.2007 г. – 31.12.2015 г.
(6) Допустимо е извършването на всич-
ки разходи, за които се кандидатства, след 
подаване на заявление за кандидатстване с 
изключение на разходите по ал. 3, т. 7, които 
могат да бъдат предварително извършени. При 
получаване на отказ от страна на ИАРА на 
заявлението за кандидатстване или на даден 
актив извършените разходи остават за сметка 
на кандидата.
Чл. 20. (1) Кандидатите с изключение на 
тези, които се явяват възложители по чл. 7 
ЗОП, предоставят оферти към заявлението 
за кандидатстване, които съдържат следните 
реквизити:
1. единен идентификационен код (ЕИК) на 
оферента;
2. описаниe на предлагания продукт и/или 
услуга, съдържащо модел, технически/техноло-
гически характеристики и параметри на про-
дукта (там, където е приложимо), количество, 
единични цени;
3. цената на офертата трябва да бъде опре-
делена в левове или евро с описан ДДС;
4. срок на валидност на офертата, който не 
може да бъде по-кратък от 5 месеца считано 
от датата на подаване на заявлението за кан-
дидатстване;
5. дата на офертата и подпис на оферента; 
оферентите – чуждестранни лица, трябва да 
представят документ за правосубектност съ-
гласно националното им законодателство;
6. офертите се предоставят в оригинал, при-
ложени към заявлението за кандидатстване;
7. офертата трябва да бъде адресирана до 
кандидата.